
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 879 

14 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Δήμου Παραβόλας Ν. Αιτωλοακαρνανίας. 1 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δ.Δ. Ριζώματος του 

Δήμου Παραληθαίων. 2 

Σύσταση Περιφερειακής Γνωμοδοτικής Επιτροπής 
της Περιφέρειας Ηπείρου, και καθορισμός της δια¬ 
δικασίας λειτουργίας της. 3 

Τροποποίηση της συστατικής πράξης της διαδημοτι¬ 
κής επιχείρησης με την επωνυμία «Διαδημοτικό Κέ¬ 
ντρο Κατάρτισης Δυτικής Περιοχής Θεσσαλονί¬ 
κης». 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Λουπεγίδου Στέλλα του Σταύ¬ 
ρου. 5 


Αποχαρακτηρισμός λατομικής περιοχής στον οικισμό 
Σχιστόλιθου του Δήμου Σιδηροκάστρου Ν. Σερρών. 6 

Έγκριση υπερωριακής εργασίας και εξαιρέσιμων ημε¬ 
ρών και ωρών Αορίστου χρόνου προσωπικό του 
ΔΑΚ Κατερίνης κατά ειδικότητα, για το έτος 2004. 7 

Μεταφορά μιας (1) κενής οργανικής θέσης ΔΕΠ στο 


Παιδαγωγικό Τμήμα Δημοτικής Εκπαίδευσης. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 20/16.2.2004 από¬ 
φαση του Νομαρχιακού Συμβουλίου Βοιωτίας. 9 


ΑΠΟΦΑΣΕΙ Σ 

Αριθ. 8188 (1) 

Τροποποίηση του Οργανισμού Εσωτερικής Υπηρεσίας 
Δήμου Παραβόλας Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του Ν. 1188, όπως αντι- 
καταστάθηκαναπότις διατάξειςτου άρθρου 8, παρ. 5,του 
Ν. 2307/1995. 


2. Τις διατάξειςτου άρθρου 18, παρ. 2, του Ν. 2539/1997 
περί «Κατάρτισης του Ο.Ε.Υ. των νέων Ο.Τ.Α.». 

3. Την αριθ. 30/1999, απόφαση του Δημοτικού Συμβου¬ 
λίου του Δήμου Παραβόλας περί «Ψήφισης του Ο.Ε.Υ. 
του Δήμου Παραβόλας», η οποία εγκρίθηκε με την αριθ. 
4456/14.4.1999, Απόφαση του Γενικού Γραμματέα της 
Περιφέρειας Δυτικής Ελλάδας και δημοσιεύθηκε στο 
Φ.Ε.Κ. 832/21.5.1999/Τεύχος Β'. 

4. Την αριθ. 296/2003, απόφαση του Δημοτικού Συμ¬ 
βουλίου του Δήμου Παραβόλας περί «Τροποποίησης του 
ισχύοντος Ο.Ε.Υ. του Δήμου Παραβόλας», η οποία εγκρί- 
θηκε με την αριθ. 24995/2003//13.1.2004 Απόφαση του 
Γενικού Γραμματέα Περιφέρειας Δυτικής Ελλάδας και 
δημοσιεύθηκε στο Φ.Ε.Κ. 163/Β730.1.2004. 

5. Την αριθ. 336/2004 απόφαση του Δημοτικού Συμβου¬ 
λίου του Δήμου Παραβόλας, περί «Τροποποίησης του 
Ο.Ε.Υ. του Δήμου Παραβόλας». 

6. Την αριθ. 22/2004, απόφαση του Υπηρεσιακού Συμ¬ 
βουλίου Ο.Τ.Α. Ν. Αιτωλ/νίας, με την οποία εγκρίνεται η 
«Τροποποίηση του Ο.Ε.Υ. του Δήμου Παραβόλας», απο¬ 
φασίζουμε: 

1. Τροποποιούμε τον Ο.Ε.Υ. του Δήμου Παραβόλας και 
επικυρώνουμε την αριθ. 336/2004, απόφαση του Δημοτι¬ 
κού Συμβουλίου, Δήμου Παραβόλας, που αφοράτηντρο- 
ποποίηση του ισχύοντος Ο.Ε.Υ. του Δήμου Παραβόλας, 
ως προς τα άρθρα 4 και 11, ως εξής: 

Άρθρο 4: 

Στην παρ. 4.1 προστίθεται εδαφ. Ε', με τον Τίτλο «Επό¬ 
πτες, Φύλακες Σχολικών κτιρίων» 

Αρμοδιότητες Σχολικών Φυλάκων 

Φύλαξη Σχολικών κτιρίων Πρωτοβάθμιας και Δευτερο¬ 
βάθμιας Εκπαίδευσης. 

Άρθρο 11: 

Προστίθενται στην Κατηγορία Δευτεροβάθμιας Εκπαί¬ 
δευσης δύο (2) θέσεις του Κλάδου ΔΕ Σχολικών Φυλά¬ 
κων, με την ένδειξη «Επόπτες φύλακες Σχολικών κτι¬ 
ρίων». 

2. ΚΑΛΥΨΗ ΔΑΠΑΝΗΣ: Από την Τροποποίηση αυτή του 
Ο.Ε.Υ. του Δήμου Παραβόλας δεν προκαλείται δαπάνη 
σε βάρος του Κρατικού Προϋπολογισμού, αλλά σε βά¬ 
ρος του Προϋπολογισμού του Δήμου Παραβόλας το 
ύψος της οποίας θα ανέρχεται στο ποσό των 30.000 ευ¬ 
ρώ και θα βαρύνει τον εκάστοτε Κ.Α. του σκέλους των 
Εξόδων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 13 Μάίου 2004 
Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-*- 

Αριθ. 6082 (2) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δ.Δ. Ριζώματος του Δή¬ 
μου Παραληθαίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α) Τις διατάξεις: 

1. Του Ν. 2503/1997(ΦΈ.Κ. 107/97 τ.Α') «Διοίκηση, Ορ¬ 
γάνωση, Στελέχωση της Περιφέρειας ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Του άρθρου 12 του Ν. 2880/2001 (ΦΈ.Κ. 9 τ.Α'/ 

30.1.2001) «Πρόγραμμα Πολιτεία για τη μεταρρύθμιση 
καιτον εκσυγχρονισμό της Δημόσιας Διοίκησης και άλλες 
διατάξεις». 

3. Των άρθρων 26, 198, 203 του Δ.Κ.Κ. (Π.Δ. 410/1995) 
όπως ισχύουν. 

4. Του άρθρου 12 του Ν. 1188/1981, όπως αυτό αντικα- 
ταστάθηκε από τις όμοιες του άρθρου 8 παρ. 5 του Ν. 
2307/1995. 

5. Του Ν. 1431/1984 (ΦΈ.Κ. 46/τ.Α'/16.4.1984). 

6. Του άρθρου 26 παρ. 3 του Ν. 2819/2000 (ΦΈ.Κ. 
84/τ.Α'/15.3.2000). 

7. Του Ν. 2190/1994, όπως ισχύει με τις τροποποιήσεις του. 

8. Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29Α στο Ν. 1558/1985για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

9. Των Π.Δ. 50/2001 (Φ.Ε.Κ.39/τ. Α75.3.2001), 37α/1987 
(ΦΈ.Κ. 11Α71987) και 22/1990 (Φ.Ε.Κ.τ. Α' 1990). 

10. Του Π.Δ. 276/1985 (ΦΈ.Κ. 102/1986τ. Α') όπωςτρο- 
ποποιήθηκε με το Π.Δ. 92/1989 (ΦΈ.Κ. 41/1989 τ. Α'). 

Β) Τις αριθμ. 2813/1987 (ΦΈ.Κ. 22/1987 τ. Β') και Γ2β/ 
5466/5.12.1988 (ΦΈ.Κ. 900/1988 τ.Β') αποφάσεις των 
Υπουργών Προεδρίας της Κυβέρνησης και Υγείας Πρό¬ 
νοιας και Κοινωνικών Ασφαλίσεων. 

Γ) Την αριθμ. 2/2004 απόφαση του Διοικητικού Συμβου¬ 
λίου του Δημοτικού Παιδικού Σταθμού Δ.Δ. Ριζώματος 
του Δήμου Παραληθαίων με την οποία καταρτίστηκε και 
ψηφίστηκε ο Οργανισμός Εσωτερικής Υπηρεσίας αυτού. 

Δ) Την αριθμ. 26/2004 απόφαση του Δημοτικού Συμ¬ 
βουλίου του Δήμου Παραληθαίων με την οποία παρέχεται 
η σύμφωνη γνώμη επί της ανωτέρω αποφάσεωςτου Διοι¬ 
κητικού Συμβουλίου. 

Ε) Την αριθμ. 23/2004 θετική γνωμοδότηση του Υπηρε¬ 
σιακού Συμβουλίου Προσωπικού Ο.Τ.Α. Ν. Τρικάλων. 

ΣΤ) Την αριθμ. 2106/10.5.2001 (ΦΈ.Κ. 597/τ. Β'/ 

21.5.2001) απόφαση του Γενικού Γραμματέα Περιφέρει¬ 
ας Θεσσαλίας για εξουσιοδότηση υπογραφής στον 
Δ/ντή της Υπηρεσίας μας με εντολή Γ.Γ.Π.Θ., αποφασί¬ 
ζουμε: 

Εγκρίνουμε τον Οργανισμό Εσωτερικής Υπηρεσίας 
του Δημοτικού Παιδικού Σταθμού Δ.Δ. Ριζώματος του Δή¬ 
μου Παραληθαίων,όπως αυτός καταρτίστηκε και ψηφί¬ 
στηκε με τις ανωτέρω αναφερόμενες αποφάσεις ως κα¬ 
τωτέρω. 


Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 
Τις υπηρεσίες του Παιδικού Σταθμού συγκροτούν: 

1. Το Γ ραφείο Διοίκησης και Λειτουργίας 

2. Το Γ ραφείο Βρεφονηπιοκόμων 

3. Το Γ ραφείο Διοικητικών-Λογιστικού-Διαχείρησης 

4. Το Γ ραφείο Βοηθητικού Προσωπικού 

Άρθρο 2 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Α. ΜΟΝΙΜΟ ΠΡΟΣΩΠΙΚΟ 

1. Κλάδος ΠΕ Νηπιαγωγών 
Θέσεις Μία (1) 

Βαθμός Δ' - Α' 

2. Κλάδος ΤΕ Βρεφονηπιοκομίας 
Θέσεις Μία (1) 

Βαθμός Δ' - Α' 

3. Κλάδος ΤΕ Διοικητικός-Λογιστικός 
Θέσεις Μία (1) 

Βαθμός Δ' - Α' 

4. Κλάδος ΔΕ Μαγείρων 
Θέσεις Μία (1) 

Βαθμός Δ' - Α' 

5. Κλάδος ΥΕ Προσωπικού καθαριότητας 
Θέσεις Μία (1) 

Βαθμός Ε' - Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 
1 .ΤΕ Βρεφονηπιοκομίας 
Θέσεις Δύο (2) 

2. ΥΕ14 Μαγείρων 
Θέσεις Μία (1) 

3. ΥΕ 16 Προσωπικό καθαριότητας 
Θέσεις Μία (1) 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται με τις διατάξεις 
του Ν. 1188/1981, του Π. Δ/τος 37α/1986, του Π. Δ/τος 
22/1989 καθώς και του Π. Δ/τος 410/1998. 

Άρθρο 4 
Προϊστάμενος 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός) καιΤΕ Βρεφονηπιο¬ 
κομίας ως προϊστάμενος του Αυτοτελούς Γ ραφείου του 
Παιδικού Σταθμού επιλέγεται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας και ΤΕ9 Βρεφονηπιοκομίας κατά 
σειρά αρχαιότητας και κατά σειρά διαβαθμίσεωντων κλά¬ 
δων με απόφαση του οικείου Υπηρεσιακού Συμβουλίου. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
1. Γ ραφείο Διοίκησης και Λειτουργίας 
Υπεύθυνος του Γ ραφείου διοίκησης και Λειτουργίας εί¬ 
ναι ο Προϊστάμενος του Σταθμού. 

Ειδικότερα ο Προϊστάμενος (Διευθυντής): 

- Παρίσταται στις συνεδριάσεις του διοικητικού συμ¬ 
βουλίου χωρίς ψήφο. 

- Φροντίζει για την πιστή εφαρμογή του κανονισμού λει¬ 
τουργίας του Σταθμού, των εγκυκλίων και οδηγιών και για 
την πιστή εκτέλεση των αποφάσεων του διοικητικού. 

- Είναι υπεύθυνος για την τήρηση του εκπαιδευτικού 
προγράμματος. 

- Προΐσταται όλων των υπαλλήλων του Σταθμού, παρα¬ 
κολουθεί και συντονίζει το έργο τους. 

- Παραλαμβάνει την αλληλογραφία του ιδρύματος και 
υπογράφει τα έγγραφα εκείνα για τα οποία έχει εξουσιο¬ 
δοτηθεί από το διοικητικό Συμβούλιο. 

- Ενημερώνει τις βρεφονηπιοκόμους για τα εισερχόμε¬ 
να έγγραφα, ώστε το προσωπικό αυτό να είναι σε θέση να 
τον αναπληρώνει σε περίπτωση απουσίας ή κωλύματος. 

- Φροντίζει την υγιεινή κατάσταση των παιδιών σύμφω¬ 
να με τις οδηγίες του γιατρού. 

- Κατευθύνει το προσωπικό καθαριότητας και βοηθητικών 
εργασιών ως προς τη σωματική καθαριότητα των νηπίων. 

- Επιβλέπει την καθαριότητα του Ιδρύματος και φροντί¬ 
ζει για την σωστή λειτουργία του καθώς και για την έγκυ¬ 
ρη παρασκευή του φαγητού. 

- Συνεργάζεται με το διοικητικό υπάλληλο για την κα¬ 
τάρτιση του προϋπολογισμού, του απολογισμού και ισο¬ 
λογισμού του Ιδρύματος. 

- Επιμελείται για τον εφοδιασμό του Παιδικού Σταθμού 
με τα αναγκαία τρόφιμα και λοιπά είδη και υλικά καθώς και 
για την καλή φύλαξη, συντήρηση, και διάθεση αυτών σε 
συνεργασία με τον διοικητικό υπάλληλο. 

- Ασκεί τα καθήκοντα του διοικητικού υπαλλήλου, σε πε¬ 
ρίπτωση που δεν υπηρετεί στο Σταθμό τέτοιος υπάλληλος. 

- Εφαρμόζει επακριβώς τις διατάξειςτου άρθρου 21 της 
Γ2/οικ. 4108/1988 απόφασης του Υπουργείου Υγείας, 
Πρόνοιας και Κοινωνικών Ασφαλίσεων. 

2. Γραφείο Βρεφονηπιοκόμων 

- Οι βρεφονηπιοκόμοι φροντίζουν για την ψυχοσωματική 
υγεία και ψυχοκινητική εξέλιξη παιδιών με πραγματοποίη¬ 
ση ατομικών προγραμμάτων ανάλογα με την ηλικία τους. 

- Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

- Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά κάθε υλικό 
που τους έχει διατεθεί. 

- Βοηθούν τον Δ/ντή κατά τις ώρες που δεν απασχολού¬ 
νται μετά παιδιά στην διοικητική και διαχειριστική εργασία, 
στην περίπτωση που δεν υπηρετεί διοικητ. Υπάλληλος. 

- Γενικά εφαρμόζουν επακριβώς τις διατάξεις του άρ¬ 
θρου 22 της Γ2α/οικ. 4108/1988, απόφ.του Υπουργείου 
Υγείας ,Πρόνοιας και Κοινωνικών Ασφαλίσεων. 

3. Γ ραφείο διοικητικού - λογιστικού - διαχείρισης . 

- Στο γραφείο αυτό υπηρετεί διοικητικός υπάλληλος ο 
οποίος εκτελεί χρέη Γραμματέα του διοικητικού, τηρεί τα 
πρακτικά των συνεδριάσεων και καταχωρεί τις αποφά¬ 
σεις του Δ.Σ. 

- Είναι υπεύθυνος για την προμήθεια καιτον έγκαιρο εφο¬ 
διασμό του σταθμού με τα αναγκαία τρόφιμα και υλικά. 

- Εκδίδει και συνυπογράφει με τον Δ/ντή τα δελτία εισα¬ 
γωγής υλικού. 

- Εκδίδει και συνυπογράφει με τον μάγειρα τα δελτία 
εξαγωγής υλικού. 

- Συντάσσει τις μισθοδοτικές καταστάσεις του πάσης 
φύσεως προσωπικού του σταθμού. 


-Συγκεντρώνει όλα τα απαραίτητα δικαιολογητικά για την 
έκδοση των χρηματικών ενταλμάτων πληρωμής τα οποία 
συνυπογράφει με τον πρόεδρο του διοικητικού συμβουλίου. 

- Παραλαμβάνει παρουσία του Δ/ντή, τα τρόφιμα και 
υλικά αφού προηγουμένως τα ζυγίσει και στη συνέχεια 
φροντίζει για την αποθήκευσή τους. 

- Είναι υπεύθυνος και υπόλογος για το κάθε φύσεως υλι¬ 
κό του Σταθμού και εκτελεί κάθε εξωτερική εργασία 

-Εφαρμόζει και τηρεί ακριβώς τις διατάξειςτου άρθρου 
23 καθώς και των Άρθρων 29 μέχρι 45 της Γ2α/οικ. 4108/ 
1988 απόφασης του Υπουργείου Υγείας Πρόνοιας και 
Κοινωνικών Ασφαλίσεων. 

4. Γραφείο βοηθητικού προσωπικού. 

Στο Γραφείο αυτό υπηρετούν: 

α) Ο μάγειρας που υπηρετεί στον Σταθμό, διεκπεραιώ- 
νει όλες τις εργασίες που προβλέπονται αναλυτικά στο 
άρθρο 25 της Γ2α/οικ. 4108/1988 απόφασης του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

β) Το λοιπό βοηθητικό προσωπικό καθώς και το προσω¬ 
πικό καθαριότητας τα καθήκοντα των οποίων αναφέρονται 
λεπτομερώς στο άρθρο 26 της Γ2α/οικ. 4108/1988 απόφα¬ 
σης του Υπ. Υγείας Πρόνοιας και Κοινωνικών Ασφαλίσεων. 

Κάθε άλλη λεπτομέρεια λειτουργίας των επιμέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτος 2004 ο οποίος ενισχύε- 
ται από τους ΚΑΠ ύψους (146735,14) ευρώ περίπου, εφό¬ 
σον προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 28 Μαΐου 2004 
Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

-♦- 

Αριθ. 3015 (3) 

Σύσταση Περιφερειακής Γνωμοδοτικής Επιτροπής της 
Περιφέρειας Ηπείρου, και καθορισμός της διαδικα¬ 
σίας λειτουργίας της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/τ. Α7 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις όμοιες του Π.Δ. 51/1987 (ΦΕΚ 26/τ.Α'/6.3.1987) 
«Καθορισμός των Περιφερειών της χώρας για τον σχε¬ 
δίασμά, προγραμματισμό και συντονισμό της περιφερει¬ 
ακής ανάπτυξης». 

3. Τις διατάξεις του άρθρου 8 παρ. 19 περ. δ' και ε'του Ν. 
2601/1998 (ΦΕΚ 81/τ.Α'/15.4.1998) «Ενισχύσεις ιδιωτικών 
επενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις», αποφασίζουμε: 

Άρθρο 1 

1. Συστήνεται στην έδρα της Περιφέρειας Ηπείρου Πε¬ 
ριφερειακή Γνωμοδοτική Επιτροπή, μέλη της οποίας είναι: 

• Ο Γενικός Γραμματέας της Περιφέρειας Ηπείρου. 




11378 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Ένας εκπρόσωπος της Περιφέρειας Ηπείρου ειδικός 
σε θέματα επενδύσεων. 

• Ο Προϊστάμενος της Διεύθυνσης Σχεδιασμού και 
Ανάπτυξης της Περιφέρειας Ηπείρου. 

• Ένας εκπρόσωπος της Διεύθυνσης Γεωργικής Ανά¬ 
πτυξης της Περιφέρειας Ηπείρου. 

• Ένας εκπρόσωπος της Διεύθυνσης Τουρισμού της 
Περιφέρειας Ηπείρου. 

• Ένας εκπρόσωπος της Διεύθυνση Βιομηχανίας & 
Ορυκτού πλούτου της Νομαρχιακής Αυτοδιοίκησης Ιω- 
αννίνων. 

• Ένας εκπρόσωπος του Οικονομικού Επιμελητηρίου 
Ελλάδος. 

• Ένας εκπρόσωπος του Επιμελητηρίου Ιωαννίνων. 

• Ένας εκπρόσωπος της Αγροτικής Τράπεζας Ελλάδος. 

• Ένας εκπρόσωπος της Εθνικής Τράκεζας Ελλάδος. 

• Ένας εκπρόσωπος του Τμήματος Οικονομικών Επι¬ 
στημών του Πανεπιστημίου Ιωαννίνων. 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας Περιφέρειας αναπληρωτής 
του Γενικός Διευθυντής της Περιφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Έπιτροκής είναι η γνωμοδότηση: 

1. Για αιτήσεις υπαγωγής στον Ν. 2601/1998 επενδύσε¬ 
ων ή και προγραμμάτων χρηματοδοτικής μίσθωσης εξο¬ 
πλισμού που, σύμφωνα με το άρθρο 8 του ανωτέρω νό¬ 
μου, υποβάλλονται στην Περιφέρεια Ηπείρου καθώα και 
για αιτήσεις υπαγωγής επενδύσεων ή και προγραμμάτων 
χρηματοδοτικής μίσθωσης εξοπλισμού που εμπίπτουν 
στα ειδικά καθεστώτα ενίσχυσης του άρθρου 10 παρ. 1 
του Ν. 2601/1998 και, σύμφωνα με το οικείο Προεδρικό 
Διάταγμα θέσπισης Ειδικού Καθεστώτος Ενίσχυσης, 
υποβάλλονται στην Περιφέρεια Ηπείρου. 

2. Για αιτήματα τροποποιήσεων αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή και προγράμματα 
χρηματοδοτικής μίσθωσης εξοπλισμού που έχουν υπα¬ 
χθεί στον Ν. 2601/1998 ή τον Ν. 1892/1990, για την υπα¬ 
γωγή των οποίων έχει γνωμοδοτήσει η Περιφερειακή 
Γνωμοδοτική Επιτροπή της παρούσας απόφασης ή η Πε¬ 
ριφερειακή Γνωμοδοτική Επιτροπή του Ν. 1892/1990 ή οι 
φάκελοι των επενδύσεων αυτών θα μεταβιβαστούν από 
τον ΕΟΜΜΕΧ σύμφωνα με την διάταξη του άρθρου 14 
παρ. 12τουΝ. 2601/1998. 

3. Γ ια τα θέματα της προηγούμενης παραγράφου που 
έχουν υπαχθεί στον Ν. 1262/1982 εφόσον οι φάκελοι των 
επενδύσεων αυτών είναι της αρμοδιότητας της Περιφέ¬ 
ρειας Ηπείρου και τηρούνται σ’ αυτήν ή θα μεταβιβα¬ 
στούν από τον ΕΟΜΜΕΧ σύμφωνα με την διάταξη του άρ¬ 
θρου Μπαρ. 12του Ν. 2601/1998. 

Άρθρο 3 

1. Αρμόδια για την εισήγηση των θεμάτων, που καθορί¬ 
ζονται στο άρθρο 2 της παρούσας απόφασης, είναι η Δι¬ 
εύθυνση Σχεδιασμού και Ανάπτυξης της Περιφέρειας 
Ηπείρου, η οποία συντάσσει για την Επιτροπή πλήρεις και 
αιτιολογημένες εισηγήσεις. 


2. Εισηγητές της Επιτροπής ορίζονται οι υπάλληλοι της 
Διεύθυνσης Σχεδιασμού και Ανάπτυξης που χειρίζονται 
το εκάστοτε εξεταζόμενο θέμα. 

3. Γ ραμματέας της Επιτροπής καθώς και αναπληρωτής 
βοηθός Γ ραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Διεύθυν¬ 
σης Σχεδιασμού και Ανάπτυξης. Ο Γ ραμματέας και ο Ανα¬ 
πληρωτής βοηθός Γ ραμματέας είναι αρμόδιοι για την τή¬ 
ρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

1. Οι συνεδριάσεις της Περιφερειακής Γνωμοδοτικής 
Επιτροπής γίνονται στα Γ ραφεία της Περιφέρειας Ηπεί¬ 
ρου μετά από έγγραφη πρόσκληση των μελών της από 
τον Πρόεδρο, οποιαδήποτε εργάσιμη ημέρα εντός ή 
εκτός ωραρίου των Δημοσίων Υπηρεσιών. 

2. Η Επιτροπή γνωμοδοτεί επί θεμάτων που εισηγείται η 
Διεύθυνση Σχεδιασμού και Ανάπτυξης και τα μέλη της δύ- 
νανται να ενημερώνονται επί όλων των θεμάιων και στοι¬ 
χείων των σχετικών φακέλων. 

3. Από τα θέματα που είναι έτοιμα να εισαχθούν στην 
Επιτροπή για συζήτηση, καταρτίζεται η ημερήσια διάτα¬ 
ξη, η οποία κοινοποιείται στα μέλη με μέριμνα της Γραμ- 
ματείας πριν από τη συνεδρίαση της Επιτροπής μαζί με τα 
αντίστοιχα εισηγητικά σημειώματα της Υπηρεσίας. 

4.0 Γραμματέαςτης Επιτροπήςτηρείπρακτικάτωνσυ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γραμματέα της 
Επιτροπής. Ο Γ ραμματέας μεριμνά για την κοινοποίηση 
των πρακτικών για τις περαιτέρω ενέργειες και την έκδο¬ 
ση των σχετικών αποφάσεων. Μια σειρά επικυρωμένων 
πρακτικών καθώς και τα σχέδια των εισηγητικών σημειω¬ 
μάτων τηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της, και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601/1998 στην Γνωμοδοτική Επιτροπή, τηρείται η απόλυτη 
σειρά προτεραιότητας με την οποία έχουν υποβληθεί οι αι¬ 
τήσεις αυτές. Είναι δυνατή η ταυτόχρονη εισαγωγή σε συ¬ 
γκεκριμένη συνεδρίαση της Γνωμοδοτικής Επιτροπής αιτή¬ 
σεων που έχουν υποβληθεί σε διαφορετικά χρονικά σημεία 
εντός του τριμήνου του άρθρου 8 παρ. 8 περ. α' του Ν. 
2601/1998, με την προϋπόθεση ότι δεν έχει παραληφθεί η ει¬ 
σαγωγή καμιάς αίτησης υπαγωγής που έχει υποβληθεί κατά 
τον ίδιο ή προγενέστερο χρόνο από τον χρόνο υποβολής 
εκείνων που εισάγονται στην συγκεκριμένη συνεδρίαση. 

7. Τα οριζόμενα στην προηγουμένη παράγραφο έχουν 
ανάλογη εφαρμογή αυτοτελώς για την εισαγωγή στην 
Γνωμοδοτική Επιτροπή της παρούσας απόφασης των αι¬ 
τήσεων υπαγωγής τον Ν. 2601/1998 που εμπίπτουν σε κά¬ 
θε ειδικό καθεστώς ενίσχυσης του άρθρου 10 παρ. ΙτουΝ. 
2601/1998 που υποβάλλονται στην Περιφέρεια Ηπείρου. 

8. Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε¬ 
σιών του Δημοσίου και λοιπών φορέων εφόσον κρίνεται 
σκόπιμο για την υποβοήθηση του έργου της Επιτροπής 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την διά- 

τάξη του άρθρου 8 παρ. 19περ. ζ'του Ν. 2601/1998, γίνε¬ 
ται με απόφαση του Γενικού Γραμματέα της Περιφέρειας, 
μη δημοσιευμένη στην Εφημερίδα της Κυβερνήσεως. 

Άρθρο 6 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία δετία είναι σύμβουλοι ή συμμετέχουν στο 
εταιρικό ή μετοχικό κεφάλαιο ή στην διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελετών 
ή ως εξωτερικοί αξιολογητές έχουν συντάξειτην αξιολόγη¬ 
ση επενδύσεων, προγραμμάτων χρηματοδοτικής μίσθω¬ 
σης εξοπλισμού ή επιχειρηματικών σχεδίων που κατά την 
τελευταία δετία έχουν υπαχθεί στον Ν. 1892/1990 ή στο Ν. 
2601/1998 ή έχουν υποβάλει αίτηση για να υπαχθούν στις 
διατάξεις του Ν. 2602/1998 εφόσον στις συνεδριάσεις αυ¬ 
τές εξετάζονται θέματα των επιχειρήσεων αυτών ή θέματα 
άλλων επιχειρήσεων ίδιου ή συναφούς αντικειμένου. 

2. Για μέλη και τους εισηγητές της Περιφερειακής Γνω- 
μοδοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/1996. 

Άρθρο 7 

Η αποζημίωση του Προέδρου, των μελών, των εισηγη¬ 
τών, του Γ ραμματέα, του Αναπληρωτή βοηθού Γ ραμμα¬ 
τέα καθορίζεται με το άρθρο 8 παρ. 22 περ. β' του Ν. 
2601/1998 και την δδδΟδ/23.7.1998 κοινή απόφαση των 
Υπουργών Εθνικής Οικονομίας και Οικονομικών που προ- 
βλέπεται από τις διατάξεις αυτές. 

Άρθρο 8 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

2. Από την έκδοση της κατά το άρθρο δ απόφασης συ¬ 
γκρότησης της Περιφερειακής Γνωμοδοτικής Επιτρο¬ 
πής, παύουν να ισχύουν οι κανονιστικές αποφάσεις σύ¬ 
στασης και συγκρότησης της Περιφερειακής Γνωμοδοτι¬ 
κής Επιτροπής Περιφέρειας Ηπείρου του Ν. 1892/1990, 
που είχαν εκδοθεί κατ’ εφαρμογή του άρθρου 8 παρ. 1 
περ. β' &παρ. 4 του εν λόγω νόμου. 

3. Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 26 Μάίου 2004 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 
-♦- 

Αριθ.8107 (4) 

Τροποποίηση της συστατικής πράξης της διαδημοτικής 
επιχείρησης με την επωνυμία «Διαδημοτικό Κέντρο 
Κατάρτισης Δυτικής Περιοχής Θεσσαλονίκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 283 του Π.Δ/τος 
410/1996 (Δ.Κ.Κ.). 

2) Τις διατάξεις της παρ. 10 του άρθρου 6 του Ν. 
2303/1997. 

3) Την αριθ. 26097/9.4.1984 (ΦΕΚ 244Β') απόφαση του 
Υπουργού Εσωτερικών «Καθορισμός των αναγκαίων λε¬ 
πτομερειών για την εφαρμογή των διατάξεων των άρ- 
θρων 206-213 του Ν. 1066/1980». 


4) Την αριθ. 20.608/26.5.1995 (ΦΕΚ 1941/Β7 27.10.1995) 
απόφασή μας που αφορούσε τη σύσταση διαδημοτικής επι¬ 
χείρησης με την επωνυμία «Διαδημοτικό Κέντρο Κατάρτι¬ 
σης Δυτικής Περιοχής Θεσσαλονίκης» με έδρα το Δ. Δ. Γέ- 
φυρας του Δήμου Αγίου Αθανασίου νομού Θεσσαλονίκης, 
όπως τροποποιήθηκε και συμπληρώθηκε μεταγενέστερα 
με την αριθ. 36178/11.10.1996 (ΦΕΚ 1008/Β75.11.1996) 
απόφαση του Περιφερειακού Διευθυντή Θεσσαλονίκης, 
16821/9.6.1998 (ΦΕΚ700/Β7 5.7.1998) και 20813/14.6.2002 
(ΦΕΚ 944/Β/24.7.2002) αποφάσεις του Γενικού Γ ραμματέα 
Περιφέρειας Κεντρικής Μακεδονίας. 

5) Την αριθ. 533/2003 απόφαση του δημοτικού συμβου¬ 
λίου Εχεδώρου περί συμμετοχής του Δήμου Εχεδώρου 
στο Διαδημοτικό Κέντρο Κατάρτισης Δυτικής Περιοχής 
Θεσσαλονίκης. 

6) Την αριθ. 1/2004 απόφαση του διαδημοτικού οργά¬ 
νου του Διαδημοτικού Κέντρου Κατάρτισης Δυτικής Θεσ¬ 
σαλονίκης που αφορά την τροποποίηση της συστατικής 
πράξηςτου. 

7) Τη σχετική οικονομοτεχνική μελέτη αναφορικά με την 
τροποποίηση της συστατικής πράξης της Διαδημοτικής 
Επιχείρησης. 

8) Την αριθ. 5.631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας (Φ.Ε.Κ 
1339/2000 τ. Β'), περί ορισμού εισηγητών και μεταβίβαση 
εξουσίας υπογραφής εγγράφων και άλλων πράξεων στο 
Γενικό Διευθυντή, στους προϊσταμένους Διευθύνσεων 
και προϊσταμένους Τμημάτων και Γ ραφείων των Υπηρε¬ 
σιών της Περιφέρειας, αποφασίζουμε: 

Τροποποιούμε την αριθ. 20.608/26.5.1995 (ΦΕΚ 1941/ 
Β727.10.1995) απόφασή μας που αφορούσε τη σύσταση 
διαδημοτικής επιχείρησης με την επωνυμία «Διαδημοτικό 
Κέντρο Κατάρτισης Δυτικής Περιοχής Θεσσαλονίκης» 
όπως αυτή τροποποιήθηκε και συμπληρώθηκε μεταγενέ¬ 
στερα ως εξής: 

-Στηνπαρ. 1 που αφορά την επωνυμία της Επιχείρησης 
από «Διαδημοτικό Κέντρο Κατάρτισης Δυτικής Περιοχής 
Θεσσαλονίκης» η οποία μετονομάζεται σε «Διαδημοτική 
Επιχείρηση Δυτικής Υπαίθρου Θεσσαλονίκης» με διακρι¬ 
τικό τίτλο «Νεφέλη». 

- Εγκρίνεται η συμμετοχή του δήμου Εχεδώρου στη 
«Διαδημοτική Επιχείρηση της Υπαίθρου Θεσσαλονίκης». 

Κατά τα λοιπά ισχύει η αριθ. 20.608/26.5.1995 (ΦΕΚ 
1941 /Β727.10.1995) απόφασή μας που αφορούσε τη σύ¬ 
σταση διαδημοτικής επιχείρησης με την επωνυμία «Δια¬ 
δημοτικό Κέντρο Κατάρτισης Δυτικής Περιοχής Θεσσα¬ 
λονίκης» με έδρα το Δ. Δ. Γέφυρας του Δήμου Αγίου Αθα¬ 
νασίου Νομού Θεσσαλονίκης, όπως τροποποιήθηκε και 
συμπληρώθηκε μεταγενέστερα με την αριθ. 36178/ 
11.10.1996 (ΦΕΚ 1008/Β /5.11.1996) απόφαση του Περι¬ 
φερειακού Διευθυντή Θεσσαλονίκης, 16821/9.6.1998 
(ΦΕΚ 700/Β75.7.1998) και 20813/14.6.2002 (ΦΕΚ 944/Β7 
24.7.2002) αποφάσεις του Γενικού Γραμματέα Περιφέ¬ 
ρειας Κεντρικής Μακεδονίας. 

Από τις διατάξεις της απόφασης αυτής δεν προκαλείται 
δαπάνη σε βάρος της Διαδημοτικής Επιχείρησης της Υπαί¬ 
θρου Θεσσαλονίκης. Προκαλείται δαπάνη σε βάρος του 
προϋπολογισμού του δήμου Εχεδώρου λόγω της συμμε¬ 
τοχής του στη Διαδημοτική Επιχείρηση ύψους 12.000 ευ¬ 
ρώ. Η σχετική πίστωση έχει εγγράφει στον Κ.Α. 
02.200.111β του προϋπολογισμού έτους 2004 του δήμου 
Εχεδώρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Μαΐου 2004 
Με εντολή Γενικού Γραμματέα Περιφέρειας 

Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στη Λουπεγίδου Στέλλα του Σταύρου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την αριθ. 26/ΤΚΑ/7408/2004 απόφαση του Νομάρχη 
Θεσσαλονίκης, χορηγείται στη Λουπεγίδου Στέλλα του 
Σταύρου άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Βοηθός Νομάρχης 
ΜΙΧΑΗΛ ΤΖΟΛΛΑΣ 

-♦- 

Αριθ. ΔΒΣ/Φ 26.2/883 (6) 

Αποχαρακτηρισμός λατομικής περιοχής στον οικισμό 
Σχιστόλιθου του Δήμου Σιδηροκάστρου Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των Νόμων 2218/1994 και 2240/1994 
«Ίδρυση της Νομαρχιακής Αυτοδ/σης» όπως κωδικοποι- 
ήθηκαν σε ενιαίο κείμενο με το Π.Δ. 30/1996. 

2. Τιςδιατάξειςτηςπαρ.4ετουάρθρου3,τηςπαρ. 1 του 
άρθρου 26 του Ν. 2115/1993 καιτηςπαρ. Ια του άρθρου 
6τουΝ. 2702/1999. 

3. Την αριθμ. ΔΒΣ/Φ26.1/377/16.4.1992 απόφαση του 
Νομάρχη Σερρών με την οποία καθορίσθηκε λατομική πε¬ 
ριοχή στον οικισμό Σχιστόλιθου του Δήμου Σιδ/στρου 
εκτάσεως 1.014,475 στρεμμάτων. 

4. Την από 17.2.1992 χωροταξική κατανομή της εν λόγω 
λατομικής περιοχής σε δύο τμήματα, το Α εκτάσεως 
587,302 στρεμ. και το Β εκτάσεως 427,173 στρεμ. 

5. Την από 25.6.2003 έκθεση του Ι.Γ.Μ.Ε. Θεσσαλονίκης 
και το τοπογραφικό διάγραμμα που τη συνοδεύει. 

6. Το αριθμ. Α10/Β/Φ6.12.22/14435/4319/22.8.2003 έγ¬ 
γραφο του Υπουργείου Ανάπτυξης. 

7. Το από 29.7.2003 πρακτικό της Επιτροπής καθορι¬ 
σμού λατομικών περιοχών, αποφασίζουμε: 

Αποχαρακτηρίζουμε από το Β τμήμα της λατομικής 
περιοχής του οικισμού Σχιστόλιθου Σιδηροκάστρου 
εκτάσεως 427,173 στρεμ., το υπόλοιπο μέρος του τμή¬ 
ματος αυτού εκτάσεως 194,949 στρεμ. λόγω μη ενερ¬ 
γοποίησής του μετά την παρέλευση πενταετίας από τον 
καθορισμό της για τους λόγους που αναφέρονται στις 
περιπτώσεις 6, 7 και 8 του σκεπτικού της απόφασης αυ¬ 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 14 Μαΐου 2004 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΠΑΝΑΓΙΩΤΟΥ 


Αριθ. Αποφ. 4 (7) 

Έγκριση υπερωριακής εργασίας και εξαιρέσιμων ημερών 
και ωρών Αορίστου χρόνου προσωπικό του ΔΑΚ Κατε¬ 
ρίνης κατά ειδικότητα, για το έτος 2004. 

Ο ΔΗΜΑΡΧΟΣ ΚΑΤΕΡΙΝΗΣ 
ΩΣ ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ Δ.Α.Κ. ΚΑΤΕΡΙΝΗΣ. 

Έχοντας υπόψη: 

1. Τις διατάξεις του άρθρου 9 παρ. 6, 7, 8 του Ν. 2503/ 
1997 (ΦΕΚ107/Α730.5.1997) «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις». 

2. Τις διατάξεις των άρθρων 114 και 203 του Π.Δ. 410/ 
1995 Δ.Κ.Κώδικας και του άρθρου 26α του ιδίου κώδικα 
όπως προστέθηκε με το άρθρο 14του Ν. 2880 (Δημοτικοί 
και κοινοτικοί χώροι άθλησης) ΦΕΚ 9Α/30.1.2001 πρό¬ 
γραμμα «Πολιτεία». 

3. Την αριθ. 3682 (ΦΕΚ 716/8.9.2001)Απόφαση του Γε¬ 
νικού Γ ραμματέα της Περιφέρειας Κεντρικής Μακεδο¬ 
νίας με την οποία έγινε προσαρμογή συστατικών πράξε¬ 
ων του Εθνικού Σταδίου Κατερίνης και του «Εθνικού 
Αθλητικού Κέντρου Κατερίνης» στις διατάξεις του Άρ¬ 
θρου 203 του Π.Δ/τος 410/1995 και σύσταση νέου ΝΠΔΔ 
στο Δήμο Κατερίνης με την επωνυμία «Δημοτικό Αθλητικό 
Κέντρο Κατερίνης» (Ν. 2880/2001). 

4. Την αριθ. Β.401/8.3.2001 εγκύκλιο του ΥΠΕΣ ΔΔΑ και 
το αριθ. 25573/6.7.2001 έγγραφο του ίδιου Υπουργείου 
αναφορικά με διευκρινίσεις σχετικά με το προσωπικό των 
μεταβιβασθέντων τέως κρατικών Παιδικών σταθμών και 
Αθλητικών Κέντρων. 

5. Τις διατάξεις του Ν. 1188/1981 (ΦΕΚ 204 τ. Α7 
30.7.1981) «περί κυρώσεως του Κώδικα περί καταστάσε- 
ως του προσωπικού των Ο.Τ.Α». 

6. Την αριθ. 2022941/7/7.4.1998 Εγκύκλιο του Υπουρ¬ 
γείου Οικονομικών με την οποία κοινοποιούνται οι διατά¬ 
ξεις του άρθρου 15 Ν. 2592/1998 για υπερωριακή εργα¬ 
σία από τις οποίες όμως εξαιρείται το προσωπικό των 
Ο.Τ.Α. η καθιέρωση υπερωριακής εργασίας του οποίου 
πραγματοποιείται σύμφωνα με τις διατάξεις της παρ. 10 
του αρθρ. 12 Ν. 2470/1997 

7. Τις διατάξεις του Ν. 2470/1997. 

8. Την αριθ. 13/2003 απόφαση του Δημοτικού Συμβου¬ 
λίου Κατερίνης σύμφωνα με την οποία ο Δήμαρχος Κατε¬ 
ρίνης είναι πρόεδρος του Δ.Σ. του ΔΑΚ Κατερίνης. 

9. Την αριθ. 1/2004 απόφαση του ΔΣ του ΔΑΚ Κατερίνης 
με την οποία καθιερώνεται υπερωριακή απασχόληση για το 
μόνιμο καθώς και Αορίστου χρόνου προσωπικό του ΔΑΚ. 

10. Την αριθ. 2/72757/0022/31.12.2003 εγκύκλιο του 
Υπουργείου Οικονομικών, αποφασίζουμε: 

Καθιερώνουμε υπερωριακή απασχόληση, Σάββατα και 
εργασία Κυριακών και εξαιρέσιμων ημερών για το αορί¬ 
στου χρόνου προσωπικό του ΔΑΚ, ανά υπηρεσία για το 
έτος 2004 ως εξής: 

Τεχνική Υπηρεσία. 

Για την αντιμετώπιση εκτάκτων αναγκών κατά την διάρ¬ 
κεια των αγώνων τα σαββατοκύριακα εξαιρέσιμα και αργίες 
καθιερώνουμε 720 Ώρες (60 X 12) υπερωριακή απασχόλη¬ 
ση και 192 (16X12) ώρες εξαιρέσιμων για ένα (1) άτομο. 

Με επί μέρους αποφάσεις μας οι παραπάνω ώρες θα κα- 
τανεμηθούν ειδικότερα στους υπαλλήλους, εφόσον πραγ¬ 
ματοποιηθούν. Η κατανομή θα γίνει σύμφωνα με τις διατά¬ 
ξεις του αρθ. 16 του Ν. 3205/2003 ώστε να μην υπερβαίνει 

τις 60 ώρες τον μήνα υπερωρία για κάθε εργαζόμενο και 16 
ώρες εξαιρέσιμων για κάθε εργαζόμενο τον μήνα. 

Η δαπάνη θα βαρύνει τον κωδικό 05/113.1 που το ύψος 
του είναι 5.000.00 ευρώ για το οικ. έτος 2004. 

Να σταλείτο παρόν στην Περιφέρεια για έγκριση και δη¬ 
μοσίευση στο ΦΕΚ. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 17 Μαΐου 2004 
Ο Πρόεδρος 
ΙΩΑΝΝΗΣ ΑΜΟΙΡΙΔΗΣ 
-♦- 

Αριθ. 11967, 16159/3999 (8) 

Μεταφορά μιας (1) κενής οργανικής θέσης ΔΕΠ στο 
Παιδαγωγικό Τμήμα Δημοτικής Εκπαίδευσης. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Πράξη 9719) 

Έχοντας υπόψη: 

α) Τις διατάξειςτου Ν. 1268/1982 και του Ν. 2083/1992. 

β) Τις διατάξειςτου Ν. 2817/2000 άρθρ. Μπαρ. 5α και 
τις λοιπές σχετικές διατάξεις. 

γ) Το 95364 (1)γ π.ε,/Β2/24.12.2003 έγγραφο του 
Υπουργείου Παιδείας. 

δ) Την από 3.5.2004 απόφαση του Πρυτανικού Συμβου¬ 
λίου, αποφασίζουμε: 

Τη μεταφορά μιας (1) κενής οργανικής θέσης Δ.Ε.Π. από 
τις υφιστάμενες κενές οργανικές θέσεις του Ιδρύματος 
μας στο Παιδαγωγικό Τμήμα Δημοτικής Εκπαίδευσης. 


Από την παρούσα πράξη, δεν προκαλείται δαπάνη σε 
βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Μαΐου 2004 

Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην αριθ. 20/16.2.2004 απόφαση του Νομαρχιακού 
Συμβουλίου Βοιωτίας «Έγκριση τροποποίησης του Ορ¬ 
γανισμού Εσωτερικής Οργάνωσης και Λειτουργίας των 
Υπηρεσιώντης Ν. Α. Βοιωτίας» η οποίαδημοσιεύθηκε στο 
ΦΕΚ 667/Β'/10.5.2004 διορθώνεται το εσφαλμένο: 

Άρθρο 26ο 

Τον συντονισμό των κατά τα άρθρα 20, 21,22 και 23 Δι¬ 
ευθύνσεων και Τμημάτων έχει απ’ ευθείας ο Νομάρχης 
συνεπικουρούμενος από τον Γ ενικό Διευθυντή Διοίκησης 
και Παροχής Υπηρεσιών. 

στο ορθό: 

Άρθρο 26ο 

Τον συντονισμό των κατά τα άρθρα 21,22, 23 και 24 Δι¬ 
ευθύνσεων και Τμημάτων έχει απ’ ευθείας ο Νομάρχης 
συνεπικουρούμενος από τον Γ ενικό Διευθυντή Διοίκησης 
και Παροχής Υπηρεσιών. 

(Απάτη Ν.Α. Βοιωτίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΐ.91· - θ-γπηΜ: ννθβΓΠ35ΐθΓ @ θ 1 .ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίεχ :210- 9472556 ίπίθπιβΐ: ΙιΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθιτίθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































